title: Регламент за изпълнение (ЕС) № 288/2012 на Комисията от 30 март 2012 година за установяване на стандартни стойности при внос с цел определяне на входната цена на някои плодове и зеленчуци

text:
               31.3.2012

               BG

               Официален вестник на Европейския съюз

               L 95/9

         РЕГЛАМЕНТ ЗА ИЗПЪЛНЕНИЕ (ЕС) № 288/2012 НА КОМИСИЯТА
   от 30 март 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 март 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  CR

                  48,1

                  IL

                  73,5

                  MA

                  62,8

                  TN

                  60,1

                  TR

                  93,3

                  ZZ

                  67,6

                  0707 00 05

                  JO

                  225,1

                  TR

                  160,4

                  ZZ

                  192,8

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  50,1

                  TR

                  125,1

                  ZZ

                  133,4

                  0805 10 20

                  EG

                  41,8

                  IL

                  78,1

                  MA

                  53,5

                  TN

                  57,1

                  TR

                  64,7

                  ZA

                  45,1

                  ZZ

                  56,7

                  0805 50 10

                  EG

                  69,3

                  MX

                  39,8

                  TR

                  57,4

                  ZZ

                  55,5

                  0808 10 80

                  AR

                  87,2

                  BR

                  91,1

                  CA

                  137,4

                  CL

                  95,9

                  CN

                  87,8

                  MA

                  49,8

                  MK

                  31,8

                  US

                  173,8

                  UY

                  74,3

                  ZA

                  82,8

                  ZZ

                  91,2

                  0808 30 90

                  AR

                  101,2

                  CL

                  128,6

                  CN

                  52,9

                  ZA

                  103,7

                  ZZ

                  96,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/197 на Комисията от 5 февруари 2015 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания (Aglio Bianco Polesano (ЗНП)

text:
                  10.2.2015

                  BG

                  Официален вестник на Европейския съюз

                  L 33/8

         РЕГЛАМЕНТ ЗА ИЗПЪЛНЕНИЕ (ЕС) 2015/197 НА КОМИСИЯТА
         от 5 февруари 2015 година
         за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания (Aglio Bianco Polesano (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:

                     (1)

                     В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Aglio Bianco Polesano“, регистрирано по силата на Регламент (ЕО) № 1175/2009 на Комисията (2).

                     (2)

                     Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз (3) заявлението за изменение в съответствие с член 50, параграф 2, буква а) от посочения регламент.

                     (3)

                     Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

               ПРИЕ НАСТОЯЩИЯ РЕГЛАМЕНТ:

            Член 1
            Одобрява се публикуваното в Официален вестник на Европейския съюз изменение в спецификацията на наименованието „Aglio Bianco Polesano“ (ЗНП).

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 февруари 2015 година.

                  За Комисията,

                  от името на председателя,

               Phil HOGAN

                  Член на Комисията

            (1)  ОВ L 343, 14.12.2012 г., стр. 1.

            (2)  Регламент (ЕО) № 1175/2009 на Комисията от 30 ноември 2009 г. за вписване на название в регистъра на защитените наименования за произход и защитените географски указания (Aglio Bianco Polesano (ЗГУ) (ОВ L 314, 1.12.2009 г., стр. 60).

            (3)  ОВ C 347, 3.10.2014 г., стр. 18.


title: Регламент за изпълнение (ЕС) 2015/303 на Комисията от 25 февруари 2015 година за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах

text:
               26.2.2015

               BG

               Официален вестник на Европейския съюз

               L 55/4

         РЕГЛАМЕНТ ЗА ИЗПЪЛНЕНИЕ (ЕС) 2015/303 НА КОМИСИЯТА
   от 25 февруари 2015 година
   за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 18, параграф 2, член 20, букви в), е), л), м) и н) и член 223, параграф 3, буква в) от него,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4 от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (3), и по-специално член 62, параграф 2, буква б) от него,
   като има предвид, че:

               (1)

               С регламенти за изпълнение (ЕС) № 947/2014 (4) и (ЕС) № 948/2014 (5) на Комисията бяха открити схеми за предоставяне на помощ за частно складиране съответно на масло и на обезмаслено мляко на прах, с оглед на особено утежнената ситуация на пазара, настъпила по-специално в резултат на наложената от руското правителство забрана за внос на млечни продукти от Съюза за Русия.

               (2)

               Крайният срок за тези схеми за частно складиране бе удължен с Регламент за изпълнение (ЕС) № 1337/2014 на Комисията (6), съгласно който заявления за помощ могат да бъдат подавани до 28 февруари 2015 г.

               (3)

               Цените на маслото и на обезмасленото мляко на прах в Съюза все още са нестабилни.

               (4)

               С оглед на текущото състояние на пазара е целесъобразно крайният срок на схемите за предоставяне на помощ за частно складиране на масло и на обезмаслено мляко на прах да бъде удължен със седем месеца.

               (5)

               С цел да се избегне прекъсване на възможността за подаване на заявления по схемите, настоящият регламент следва да влезе в сила в деня след деня на публикуването му.

               (6)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 947/2014
   В член 5 от Регламент за изпълнение (ЕС) № 947/2014 датата „28 февруари 2015 г.“ се заменя с датата „30 септември 2015 г.“
   Член 2
   Изменение на Регламент за изпълнение (ЕС) № 948/2014
   В член 5 от Регламент за изпълнение (ЕС) № 948/2014 датата „28 февруари 2015 г.“ се заменя с датата „30 септември 2015 г.“
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 февруари 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 346, 20.12.2013 г., стр. 12.

      (3)  ОВ L 347, 20.12.2013 г., стр. 549.

      (4)  Регламент за изпълнение (ЕС) № 947/2014 на Комисията от 4 септември 2014 г. за започване на частно складиране на масло и за предварително определяне на размера на помощта (ОВ L 265, 5.9.2014 г., стр. 15).

      (5)  Регламент за изпълнение (ЕС) № 948/2014 на Комисията от 4 септември 2014 г. за започване на частно складиране на обезмаслено мляко на прах и за предварително определяне на размера на помощта (ОВ L 265, 5.9.2014 г., стр. 18).

      (6)  Регламент за изпълнение (ЕС) № 1337/2014 на Комисията от 16 декември 2014 г. за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах (ОВ L 360, 17.12.2014 г., стр. 15).


title: Регламент за изпълнение (ЕС) № 37/2013 на Комисията от 18 януари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               19.1.2013

               BG

               Официален вестник на Европейския съюз

               L 16/12

         РЕГЛАМЕНТ ЗА ИЗПЪЛНЕНИЕ (ЕС) № 37/2013 НА КОМИСИЯТА
   от 18 януари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 януари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  70,6

                  TN

                  83,9

                  TR

                  121,1

                  ZZ

                  91,9

                  0707 00 05

                  EG

                  200,0

                  JO

                  182,1

                  MA

                  158,2

                  TR

                  161,3

                  ZZ

                  175,4

                  0709 91 00

                  EG

                  119,3

                  ZZ

                  119,3

                  0709 93 10

                  EG

                  105,4

                  MA

                  95,9

                  TR

                  139,5

                  ZZ

                  113,6

                  0805 10 20

                  EG

                  53,3

                  MA

                  63,2

                  TN

                  69,9

                  TR

                  64,6

                  ZZ

                  62,8

                  0805 20 10

                  IL

                  162,4

                  MA

                  90,9

                  ZZ

                  126,7

                  0805 20 30, 0805 20 50, 0805 20 70, 0805 20 90

                  IL

                  115,4

                  KR

                  139,7

                  TR

                  82,7

                  ZZ

                  112,6

                  0805 50 10

                  EG

                  87,0

                  TR

                  80,3

                  ZZ

                  83,7

                  0808 10 80

                  CN

                  86,0

                  MK

                  35,9

                  US

                  172,9

                  ZZ

                  98,3

                  0808 30 90

                  CN

                  56,2

                  US

                  132,9

                  ZZ

                  94,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 947/2014 на Комисията от 4 септември 2014 година за започване на частно складиране на масло и за предварително определяне на размера на помощта

text:
               5.9.2014

               BG

               Официален вестник на Европейския съюз

               L 265/15

         РЕГЛАМЕНТ ЗА ИЗПЪЛНЕНИЕ (ЕС) № 947/2014 НА КОМИСИЯТА
   от 4 септември 2014 година
   за започване на частно складиране на масло и за предварително определяне на размера на помощта
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 18, параграф 2, член 20, букви в), е), л), м) и н) и член 223, параграф 3, буква в) от него,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4 от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (3), и по-специално член 62, параграф 2, буква б) от него,
   като има предвид, че:

               (1)

               В член 17, буква д) от Регламент (ЕО) № 1308/2013 се предвижда отпускането на помощ за частно складиране на масло.

               (2)

               На 7 август 2014 г. руското правителство въведе забрана на вноса в Русия на определени продукти от Съюза, в т.ч. на млечните продукти. Изменението на цените и запасите от масло показва, че пазарът се намира в особено трудно положение, което може да бъде преодоляно или облекчено чрез складиране. С оглед на сегашното положение на пазара е целесъобразно да се отпусне помощ за частно складиране на масло и предварително да се определи размерът на помощта.

               (3)

               С Регламент (ЕО) № 826/2008 на Комисията (4) бяха установени общи правила за прилагането на схема за помощ за частно складиране.

               (4)

               Съгласно член 6 от Регламент (ЕО) № 826/2008 предварително определената помощ се отпуска в съответствие с подробните правила и условия, предвидени в глава III от същия регламент.

               (5)

               По силата на член 16, параграф 2, буква в) от Регламент (ЕО) № 826/2008 и с цел да се осигури складирането на еднородни и подлежащи на управление партиди е целесъобразно да се определят изискванията за „складова партида“.

               (6)

               С оглед на административната ефективност и опростяването и тъй като изискваната информация относно складирането вече е включена в заявлението за помощ, е целесъобразно да не се прилага изискването за изпращане след сключването на договора на същата информация, предвидена в член 20, първа алинея, буква а) от Регламент (ЕО) № 826/2008.

               (7)

               С оглед на опростяването и логистичната ефективност следва да се разреши на държавите членки да не прилагат изискването за отбелязване на номера на договора върху всяка складирана единица, когато този номер е въведен в складовия регистър.

               (8)

               С оглед на административната ефективност и опростяването и предвид на специфичното положение при складирането на масло проверките по член 36, параграф 6 от Регламент (ЕО) № 826/2008 следва да се извършват по отношение на най-малко половината договори. Поради това следва да се предвиди изключение от посочения член.

               (9)

               По силата на член 4 от Регламент (ЕС) № 1370/2013 предварително определената помощ за частно складиране следва да се основава на разходите за складиране и/или други пазарни елементи от значение. Целесъобразно е да се определи помощ за постоянните разходи за складиране във връзка с въвеждането и извеждането на съответните продукти в/от склада, както и помощ на ден складиране за разходите във връзка с хладилното съхранение и финансирането.

               (10)

               По силата на член 35, параграф 3 от Регламент (ЕО) № 826/2008 и с цел внимателно да се проследи използването на мярката е целесъобразно да се определи срокът за представяне на уведомленията по член 35, параграф 1, буква а) от посочения регламент.

               (11)

               За да се окаже незабавен ефект върху пазара и да се допринесе за стабилизирането на цените, временната мярка по настоящия регламент следва да влезе в сила в деня след деня на публикуването му.

               (12)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   С настоящия регламент се предвижда помощ за частно складиране на масло съгласно член 17, буква д) от Регламент (ЕО) № 1308/2013.
   2.   Прилага се Регламент (ЕО) № 826/2008, освен ако в настоящия регламент е предвидено друго.
   Член 2
   Мерната единица по член 16, параграф 2, буква в) от Регламент (ЕО) № 826/2008 е „складова партида“, която съответства на количество продукт от обхвата на настоящия регламент с тегло най-малко 1 тон, с еднороден състав и качество, произведено в един завод и складирано в един склад в един ден.
   Член 3
   1.   Член 20, първа алинея, буква а) от Регламент (ЕО) № 826/2008 не се прилага.
   2.   Държавите членки могат да не прилагат изискванията по член 22, параграф 1, буква д) от Регламент (ЕО) № 826/2008 за отбелязване на номера на договора, ако управителят на склада поеме задължението да вписва този номер в регистъра, предвиден в точка III от приложение I към същия регламент.
   3.   Независимо от член 36, параграф 6 от Регламент (ЕО) № 826/2008 в края на срока на складирането по договор отговорният контролен орган проверява чрез вземане на проби теглото и идентификацията на складираното масло по отношение на най-малко половината от договорите.
   Член 4
   1.   Помощта за продуктите по член 1 е:

               —

               18,93 EUR за тон на склад за постоянните разходи за складиране,

               —

               0,28 EUR за тон на ден за складиране по договор.

         2.   Складирането по договор приключва в деня, предхождащ деня на извеждането на продуктите от склада.
   3.   Помощта може да бъде отпусната само ако срокът на складиране по договор е между 90 и 210 дни.
   Член 5
   Заявления за помощ за частно складиране може да се подават от датата на влизане на настоящия регламент в сила. Крайният срок за подаване на заявления е 31 декември 2014 г.
   Член 6
   Държавите членки уведомяват Комисията:

               a)

               до вторник всяка седмица — относно количествата, за които са сключени договори през предходната седмица, както и относно количествата продукти, за които са подадени заявления за сключване на договори през предходната седмица, както се изисква в член 35, параграф 1, буква а) от Регламент (ЕО) № 826/2008;

               б)

               до края на всеки месец — относно запасите през предходния месец, както се изисква в член 35, параграф 1, буква б) от Регламент (ЕО) № 826/2008.

         Член 7
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 септември 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 671.

      (2)  ОВ L 346, 20.12.2013 г., стр. 12.

      (3)  ОВ L 347, 20.12.2013 г., стр. 549.

      (4)  Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (ОВ L 223, 21.8.2008 г., стр. 3).


title: Регламент за изпълнение (ЕС) 2017/1344 на Комисията от 18 юли 2017 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
                  19.7.2017

                  BG

                  Официален вестник на Европейския съюз

                  L 186/3

            РЕГЛАМЕНТ ЗА ИЗПЪЛНЕНИЕ (ЕС) 2017/1344 НА КОМИСИЯТА
      от 18 юли 2017 година
      за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
      като има предвид, че:

                  (1)

                  С Регламент (ЕИО) № 2658/87 е установена номенклатура от стоки (наричана по-нататък „Комбинираната номенклатура“ или „КН“), която се съдържа в приложение I към посочения регламент.

                  (2)

                  Настоящата формулировка на допълнителни забележки 4 и 5 към глава 17 и допълнителни забележки 3 и 4 към глава 21 от Комбинираната номенклатура се отнася до член 42 от Регламент (ЕО) № 951/2006 на Комисията (2) по отношение на определянето на методи за изчисляване на съдържанието на захароза в суровата захар и в някои сиропи.

                  (3)

                  Параграфи 2, 3 и 4 от член 42 от Регламент (ЕО) № 951/2006 се заличават, считано от 1 октомври 2017 г., поради изменение на квотната система за производство на захар вследствие на промени в селскостопанската политика. Следователно позоваванията на член 42 от Регламент (ЕО) № 951/2006 в допълнителни забележки 4 и 5 към глава 17 и допълнителни забележки 3 и 4 към глава 21 ще станат неприложими.

                  (4)

                  В интерес на правната сигурност и за да се избегне създаването на правен вакуум, е необходимо да се изменят тези допълнителни забележки и да се включат приложимите аналитични методи директно в тези забележки.

                  (5)

                  С оглед на подобряването на аналитичните методи за определяне на съдържанието на захар, аналитичният метод, използван понастоящем за целите на изчисляването на захарното съдържание на някои продукти от глава 17, което може да е повлияно от матричната проба или интерфериращи съединения, следва да бъде заменен с метода на високоефективната течна хроматография (HPLC).

                  (6)

                  При все това, по отношение на някои други продукти, попадащи в глава 17, както и на продукти, попадащи в глава 21, в които, поради наличието на други видове захари, съдържанието на захар не се основава само на захароза, фруктоза, глюкоза и малтоза, методът на HPLC не може да се прилага. За тези продукти съдържанието на захароза, включително съдържанието на други захари, изчислени в захароза, следва да бъде определено чрез рефрактометричен метод в съответствие с приложението към Регламент за изпълнение (ЕС) № 974/2014 на Комисията (3).

                  (7)

                  За да се осигури еднакво тълкуване на Комбинираната номенклатура в целия Съюз по отношение на определянето на съдържанието на захар в някои продукти, допълнителни забележки 4 и 5 към глава 17, както и допълнителни забележки 3 и 4 към глава 21, част втора от Комбинираната номенклатура, следва да бъдат изменени.

                  (8)

                  Следователно Регламент (ЕИО) № 2658/87 следва да бъде съответно изменен.

                  (9)

                  Член 42, параграфи 2, 3 и 4 от Регламент (ЕО) № 951/2006 ще бъдат отменени, считано от 1 октомври 2017 г. Следователно настоящият регламент следва да се прилага от същата дата.

                  (10)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Част втора от приложение I към Регламент (ЕИО) № 2658/87 се изменя, както следва:

                  а)

                  В глава 17 допълнителни забележки 4 и 5 се заменят със следното:

                              „4.

                              За продуктите от подпозиции 1702 20 10, 1702 60 95 и 1702 90 71 съдържанието на захар (захароза, фруктоза, глюкоза и малтоза, където фруктозата и глюкозата са изразени в еквивалент на захароза) се определя чрез прилагане на метода на високоефективната течна хроматография (HPLC), като се използва следната формула:

                                 S + 0,95 × (F + G) + M,

                                 където:

                                             S е съдържанието на захароза, определено по метода HPLC,

                                             F е съдържанието на фруктоза, определено по метода HPLC,

                                             G е съдържанието на глюкоза, определено по метода HPLC,

                                             M е съдържанието на малтоза, определено по метода HPLC

                                 За продуктите от подпозиции 1702 60 80, 1702 90 80 и 1702 90 95 съдържанието на захароза, включително на други захари, изразени като захароза, се определя чрез рефрактометричния метод (изразено в градуси по Брикс в съответствие с приложението към Регламент за изпълнение (ЕС) № 974/2014 на Комисията
                                  (*1). За продуктите от подпозиции 1702 60 80 и 1702 90 80 превръщането на резултатите в еквивалент на захароза се получава чрез умножаване на градусите по Брикс по коефициент 0,95.

                                 5.

                              По смисъла на подпозиции 1702 30 10, 1702 40 10, 1702 60 10 и 1702 90 30 под „изоглюкоза“ се разбира продуктът, получен от глюкоза или от нейните полимери, с тегловно съдържание на фруктоза най-малко 10 % в сухо състояние.

                                 За продуктите от тези подпозиции съдържанието на захароза, включително съдържанието на други захари, изчислени в захароза, се определя чрез рефрактометричния метод в съответствие с приложението към Регламент за изпълнение (ЕС) № 974/2014 на Комисията.

                     (*1)  Регламент за изпълнение (ЕС) № 974/2014 на Комисията от 11 септември 2014 г. за определяне на рефрактометричен метод за измерване на сух разтворим остатък в продукти от преработени плодове и зеленчуци, за целите на класирането им в Комбинираната номенклатура (ОВ L 274, 16.9.2014 г., стр. 6).“;"

                  б)

                  В глава 21 допълнителни забележки 3 и 4 се заменят със следното:

                              „3.

                              По смисъла на подпозиция 2106 90 30 под „изоглюкоза“ се разбира продуктът, получен от глюкоза или нейни полимери, с тегловно съдържание на фруктоза най-малко 10 % в сухо състояние.

                                 4.

                                 За продуктите от подпозиции 2106 90 30 и 2106 90 59 съдържанието на захароза, включително на други захари, изразени като захароза, се определя чрез рефрактометричния метод (изразено в градуси по Брикс в съответствие с приложението към Регламент за изпълнение (ЕС) № 974/2014 на Комисията
                                  (*2).

                     (*2)  Регламент за изпълнение (ЕС) № 974/2014 на Комисията от 11 септември 2014 г. за определяне на рефрактометричен метод за измерване на сух разтворим остатък в продукти от преработени плодове и зеленчуци, за целите на класирането им в Комбинираната номенклатура (ОВ L 274, 16.9.2014 г., стр. 6).“"

            Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

      То се прилага от 1 октомври 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 18 юли 2017 година.

               За Комисията

               Председател

            Jean-Claude JUNCKER

         (1)  ОВ L 256, 7.9.1987 г., стр. 1.

         (2)  Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (ОВ L 178, 1.7.2006 г., стр. 24).

         (3)  Регламент за изпълнение (ЕС) № 974/2014 на Комисията от 11 септември 2014 г. за определяне на рефрактометричен метод за измерване на сух разтворим остатък в продукти от преработени плодове и зеленчуци, за целите на класирането им в Комбинираната номенклатура (ОВ L 274, 16.9.2014 г., стр. 6).


title: Регламент за изпълнение (ЕС) 2017/12 на Комисията от 6 януари 2017 година относно формата и съдържанието на заявленията и исканията за определяне на максимално допустимите стойности на остатъчни количества в съответствие с Регламент (ЕО) № 470/2009 на Европейския парламент и на Съвета (Текст от значение за ЕИП. )

text:
               7.1.2017

               BG

               Официален вестник на Европейския съюз

               L 4/1

         РЕГЛАМЕНТ ЗА ИЗПЪЛНЕНИЕ (ЕС) 2017/12 НА КОМИСИЯТА
   от 6 януари 2017 година
   относно формата и съдържанието на заявленията и исканията за определяне на максимално допустимите стойности на остатъчни количества в съответствие с Регламент (ЕО) № 470/2009 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 13, параграф 1 от него,
   като има предвид, че:

               (1)

               Фармакологичноактивните субстанции се класифицират въз основа на становища относно максимално допустимите стойности на остатъчните количества (МДСОК), издавани от Европейската агенция по лекарствата (EMA).

               (2)

               До EMA се подава заявление за издаване на становище относно МДСОК. Необходимо е да се предвиди стандартен формат за подаването на такива заявления и да се изготви списък на информацията, която е необходимо да ги придружава.

               (3)

               При определени обстоятелства Комисията, държава членка, заинтересована страна или организация може да подаде до EMA искане за становище с цел определяне на МДСОК. Необходимо е да се предвиди стандартен формат за подаване на такива искания и да се изготви списък на информацията, която следва да ги придружава.

               (4)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Форма и съдържание на заявленията и исканията
   1.   Заявленията или исканията за определяне на максимално допустими стойности на остатъчните количества (МДСОК) се подават до Европейската агенция по лекарствата (EMA) по електронен път.
   2.   Данните и документите, придружаващи заявлението или искането за определяне на МДСОК, се представят в съответствие с изискванията, изложени в приложението.
   Член 2
   Общи изисквания относно заявленията и исканията
   1.   Информацията и документацията, представени като част от дадено заявление или искане за определяне на МДСОК, са точни и в съответствие с настоящото състояние на научните познания и с научните насоки на EMA във връзка с безопасността на остатъчните количества.
   2.   В заявлението или искането за определяне на МДСОК се включва цялата информация, която е от значение за оценката на безопасността на остатъчните количества от съответното вещество, била тя благоприятна или неблагоприятна за веществото. По-специално, посочват се всички данни от незавършено или прекъснато изпитване или опит с активното вещество.
   3.   При заявление или искане за разширяване на обхвата на МДСОК за други видове животни или други хранителни продукти се представят заявление или искане по образец и досие за остатъчните количества. Ако оценката на риска, извършена във връзка с определянето на съществуващите МДСОК, не се прилага за предлаганото разширяване на обхвата, EMA може да поиска данни относно безопасността.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 януари 2017 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      ПРИЛОЖЕНИЕ

         ЗАЯВЛЕНИЕ/ИСКАНЕ ЗА ОПРЕДЕЛЯНЕ НА МАКСИМАЛНО ДОПУСТИМИТЕ СТОЙНОСТИ НА ОСТАТЪЧНИ КОЛИЧЕСТВА

                  1.

                  Заявлението или искането трябва да включва цялата административна информация и научните документи, необходими за доказване на безопасността на съответните остатъчни количества, и съображенията във връзка с управлението на риска.

                  2.

                  Всички томове на досието и техните страници трябва да бъдат ясно номерирани. Трябва да се обърне особено внимание на осигуряването на подходящи кръстосани препратки между томовете и между подробните и критични резюмета и оригиналните данни. При електронното подаване трябва да бъдат спазени насоките относно електронното подаване във ветеринарната област, публикувани от ЕМА.

                  3.

                  Когато са правени препратки към публикувана информация, в съответния раздел от досието се вмъкват пълни копия на въпросните статии.

                  4.

                  Заявлението или искането се подават в съответствие с изброените по-долу изисквания и при спазване на посочения ред на представяне.

                  5.

                  Фармакологичните и токсикологичните изпитвания и изпитванията за остатъчни количества, резултатите от които придружават дадено заявление или искане за определяне на МДСОК, се извършват в съответствие с Директива 2004/10/ЕО на Европейския парламент и на Съвета (1) и Директива 2010/63/ЕС на Европейския парламент и на Съвета (2).

            ГЛАВА 1

         АДМИНИСТРАТИВНА ИНФОРМАЦИЯ

      Административната информация се състои от две части — в едната се предоставят административните данни, а в другата — резюме на оценката, предложена от заявителя/подателя на искането.
      Посочват се следните данни:

                  Част 1 — Административна информация

                              —

                              наименование на веществото за преглед, като се използва международното непатентно наименование (INN), ако му е определено такова;

                              —

                              име и адрес на заявителя/подателя на искането;

                              —

                              име и адрес на лицето за контакт на заявителя/подателя на искането за цялата кореспонденция във връзка със заявлението;

                  Част 2 — Резюме на оценката, предложена от заявителя/подателя на искането:

                              —

                              наименование на веществото за преглед, като се използва INN, ако му е определено такова;

                              —

                              пояснение дали веществото се използва в продукта като активна съставка, ексципиент, консервант и т.н.;

                              —

                              резюме на предвиждания начин на употреба във ветеринарната област (целеви видове, основни показания, режим на дозиране);

                              —

                              информация за евентуални заявления, подадени до други органи на Съюза или международни органи, датите на тези заявления и резултатът;

                              —

                              резюме на констатациите:

                                          —

                                          ненаблюдавани нива на (неблагоприятен) ефект или приет алтернативен вариант за оценката на безопасността,

                                          —

                                          препратки към съответни изпитвания,

                                          —

                                          предлаган фактор на неопределеност,

                                          —

                                          предлагани допустими дневни дози („ДДД“) или алтернативен вариант в съответствие с член 6 от Регламент (ЕО) № 470/2009,

                                          —

                                          маркерно остатъчно вещество маркер (когато е от значение),

                                          —

                                          предлагани МДСОК (когато е от значение),

                                          —

                                          предлаган метод на анализ (включително граница на количествено определяне и препратка, когато е от значение).

            ГЛАВА 2

         ДАННИ ЗА НАУЧНА ОЦЕНКА НА РИСКА

      А.   Досие относно безопасността

      Досието относно изпитванията за безопасност включва следните документи:

                  —

                  азбучен списък на всички изследвания, включени в досието;

                  —

                  заявление в потвърждение на това, че всички данни, благоприятни или неблагоприятни, известни на заявителя/подателя на искането към момента на подаването, са включени в досието;

                  —

                  обосновка за пропускането на който и да било вид изследване;

                  —

                  обяснение за включването на алтернативен вид изследване;

                  —

                  когато дадено изследване е проведено преди въвеждането на Директива 2004/10/ЕО или статусът съгласно добрата лабораторна практика е неизвестен, цялостната оценка на риска може да бъде допълнена с обсъждане на приноса на дадено изследване, което не отговаря на принципите на добра лабораторна практика.

            Всеки доклад от изследване включва следните документи:

                  —

                  копие на плана за изследването (протокол, включително измененията и отклоненията);

                  —

                  подписано заявление за съответствие с добрата лабораторна практика, когато е приложимо;

                  —

                  описание на използваните методи, апаратура и материали;

                  —

                  описание и обосновка на системата за изпитване;

                  —

                  достатъчно подробно описание на получените резултати, което да позволи резултатите да бъдат критично оценени, независимо от тълкуването им от автора;

                  —

                  статистически анализ на резултатите, когато е целесъобразно;

                  —

                  обсъждане на резултатите, придружено от коментари за наблюдаваните и ненаблюдаваните нива на (неблагоприятен) ефект и за всякакви необичайни констатации;

                  —

                  подробно описание и задълбочено обсъждане на резултатите от изследването.

            A.0   Подробно и критично резюме
      Подробното и критично резюме трябва да бъде подписано и на него да бъде посочена датата. Прилага се информация относно образованието, квалификацията и професионалния опит на автора. Посочва се професионалната връзка между автора и заявителя/подателя на искането.
      Всички важни данни се обобщават в приложение (по възможност в табличен или графичен вид). Всички библиографски препратки също трябва да бъдат включени в приложенията към документа. Разглежда се значението на предоставените изследвания за оценката на потенциалния риск, който остатъчните количества представляват за хората В подробните и критични резюмета и приложенията към тях са дадени точни кръстосани препратки към информацията, съдържаща се в основната документация. В този раздел не трябва да се представят нови изследвания, които не са включени в основната документация.
      A.1.   Точна идентификация на веществото, посочено в заявлението/искането:

                  A.1.1.

                  INN,

                  A.1.2.

                  наименование по Международния съюз по чиста и приложна химия (IUPAC),

                  A.1.3.

                  номер по Chemical Abstract Service (CAS),

                  A.1.4.

                  терапевтична, фармакологична и химична класификация,

                  A.1.5.

                  синоними и съкращения,

                  A.1.6.

                  структурна формула,

                  A.1.7.

                  молекулна формула,

                  A.1.8.

                  молекулно тегло,

                  A.1.9.

                  степен на примеси,

                  A.1.10.

                  качествен и количествен състав на примесите,

                  A.1.11.

                  описание на физическите свойства,

                              A.1.11.1.

                              точка на топене,

                              A.1.11.2.

                              точка на кипене,

                              A.1.11.3.

                              парен натиск,

                              A.1.11.4.

                              разтворимост във вода и органични разтворители, изразена в g/l, като се посочва температурата,

                              A.1.11.5.

                              плътност,

                              A.1.11.6.

                              спектри на рефракция, ротация и т.н.,

                              A.1.11.7.

                              pKa,

                              A.1.11.8.

                              свързване с белтък.

            A.2.   Фармакология:

                  A.2.1.

                  фармакодинамика,

                  A.2.2.

                  фармакокинетика при лабораторни видове (абсорбция, разпространение, метаболизъм, отделяне).

            A.3.   Токсикология (при лабораторни видове):

                  A.3.1.

                  токсичност на единичната доза, когато е налична,

                  A.3.2.

                  токсичност при многократно излагане:

                              A.3.2.1.

                              изпитване за орална токсичност при многократно излагане (90-дневно),

                              A.3.2.2.

                              изпитване за токсичност при многократно излагане (хронично),

                  A.3.3.

                  поносимост при целевите видове, когато такива данни са налични;

                  A.3.4.

                  токсичност за репродукцията, включително токсичност за развиващия се организъм;

                              A.3.4.1.

                              изследване на въздействието върху репродуктивността;

                              A.3.4.2.

                              изследване на токсичността за развиващия се организъм,

                  A.3.5.

                  генотоксичност,

                  A.3.6.

                  канцерогенност.

            A.4.   Други изисквания:

                  A.4.1.

                  специални изследвания (напр. имунотоксичност, невротоксичност);

                  A.4.2.

                  микробиологични свойства на остатъчните количества (ако е от значение);

                              A.4.2.1.

                              потенциални ефекти върху чревната флора на човека;

                              A.4.2.2.

                              потенциални ефекти върху микроорганизмите, използвани за промишлената преработка на храни;

                  A.4.3.

                  наблюдения при хора;

            A.5.   Определяне на ДДД или алтернативни граници.
      Б.   Досие относно остатъчните количества

      Досието относно остатъчните количества включва следните документи:

                  —

                  азбучен списък на всички изследвания, включени в досието;

                  —

                  заявление в потвърждение на това, че всички данни, благоприятни или неблагоприятни, известни на заявителя/подателя на искането към момента на подаването, са включени в досието;

                  —

                  обосновка за пропускането на който и да било вид изследване;

                  —

                  обяснение за включването на алтернативен вид изследване;

                  —

                  когато дадено изследване е проведено преди въвеждането на Директива 2004/10/ЕО или статусът съгласно добрата лабораторна практика е неизвестен, цялостната оценка на риска може да бъде допълнена с обсъждане на приноса на дадено изследване, което не отговаря на принципите на добра лабораторна практика.

            Всеки доклад от изследване включва следните документи:

                  —

                  копие на плана за изследването (протокол, включително измененията и отклоненията);

                  —

                  подписано заявление за съответствие с добрата лабораторна практика, когато е приложимо;

                  —

                  описание на използваните методи, апаратура и материали;

                  —

                  описание и обосновка на системата за изпитване;

                  —

                  достатъчно подробно описание на получените резултати, което да позволи резултатите да бъдат критично оценени, независимо от тълкуването им от автора;

                  —

                  статистически анализ на резултатите, когато е целесъобразно;

                  —

                  обсъждане на резултатите;

                  —

                  подробно описание и задълбочено обсъждане на резултатите от изследването.

            B.0.   Подробно и критично резюме
      Подробното и критично резюме трябва да бъде подписано и на него да бъде посочена датата. Прилага се информация относно образованието, квалификацията и професионалния опит на автора. Посочва се професионалната връзка между автора и заявителя/подателя на искането.
      Всички важни данни се обобщават в приложение (по възможност в табличен или графичен вид). Всички библиографски препратки също трябва да бъдат включени в приложенията към документа. Разглежда се значението на предоставените изследвания за определяне на максимално допустимите стойности на остатъчни количества. В подробните и критични резюмета и в приложенията са дадени точни кръстосани препратки към информацията, съдържаща се в основната документация. В този раздел не трябва да се представят нови изследвания, които не са включени в основната документация.
      B.1.   Метаболизъм и кинетика на остатъчните количества:

                  B.1.1.

                  фармакокинетика при видове за производство на храна (абсорбция, разпространение, метаболизъм, отделяне);

                  B.1.2.

                  изчерпване на остатъчните количества:

                              B.1.2.1.

                              идентифициране на маркерното остатъчно вещество;

                              B.1.2.2.

                              съотношение между маркера и общата стойност на остатъчните количества;

            B.2.   Данни за мониторинг и експозиция, ако са от значение;
      B.3.   Аналитичен метод при остатъчните количества;

                  B.3.1.

                  описание на метода съгласно международно приет образец;

                  B.3.2.

                  валидиране на метода в съответствие с приложимите насоки, публикувани от Комисията и от EMA.

            ГЛАВА 3

         СЪОБРАЖЕНИЯ ВЪВ ВРЪЗКА С УПРАВЛЕНИЕТО НА РИСКА

      Въз основа на извършената оценка на риска следва да бъдат разгледани относимите препоръки във връзка с управлението на риска в съответствие с член 7 от Регламент (ЕО) № 470/2009, и по-специално:

                  —

                  други легитимни фактори, като например технологичните аспекти при производството на храни и фуражи, възможността за контрол, условията за употреба и приложение на субстанциите във ветеринарномедицинските продукти;

                  —

                  други съображения във връзка с управлението на риска, които са от значение за определянето на МДСОК;

                  —

                  изготвяне на МДСОК;

                  —

                  отчитане на възможността за евентуална екстраполация на МДСОК.

         (1)  Директива 2004/10/ЕО на Европейския парламент и на Съвета от 11 февруари 2004 г. относно хармонизиране на законовите, подзаконовите и административните разпоредби, свързани с прилагането на принципите на добра лабораторна практика и верифицирането на тяхното прилагане при изпитвания на химически вещества (ОВ L 50, 20.2.2004 г., стр. 44).

         (2)  Директива 2010/63/ЕС на Европейския парламент и на Съвета от 22 септември 2010 г. относно защитата на животните, използвани за научни цели (ОВ L 276, 20.10.2010 г., стр. 33).


title: Регламент за изпълнение (ЕС) № 1082/2011 на Комисията от 26 октомври 2011 година за определяне на фиксирани стойности при внос за определяне на входната цена на някои плодове и зеленчуци

text:
               27.10.2011

               BG

               Официален вестник на Европейския съюз

               L 280/19

         РЕГЛАМЕНТ ЗА ИЗПЪЛНЕНИЕ (ЕС) № 1082/2011 НА КОМИСИЯТА
   от 26 октомври 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 27 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 октомври 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  AL

                  57,4

                  MA

                  49,3

                  MK

                  52,3

                  ZZ

                  53,0

                  0707 00 05

                  AL

                  45,6

                  MK

                  62,2

                  TR

                  151,2

                  ZZ

                  86,3

                  0709 90 70

                  AR

                  33,4

                  TR

                  84,3

                  ZZ

                  58,9

                  0805 50 10

                  AR

                  57,4

                  TR

                  63,6

                  ZA

                  73,7

                  ZZ

                  64,9

                  0806 10 10

                  BR

                  240,6

                  CL

                  71,4

                  TR

                  142,3

                  ZA

                  67,9

                  ZZ

                  130,6

                  0808 10 80

                  AR

                  61,9

                  BR

                  86,4

                  CA

                  106,1

                  CL

                  90,0

                  CN

                  82,6

                  NZ

                  120,1

                  US

                  99,9

                  ZA

                  106,6

                  ZZ

                  94,2

                  0808 20 50

                  CN

                  46,7

                  TR

                  125,4

                  ZZ

                  86,1

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 1300/2011 на Комисията от 9 декември 2011 година за вписване на название в регистъра на защитените наименования за произход и защитените географски указания „Magyar szürkemarha hús (ЗГУ)“

text:
               14.12.2011

               BG

               Официален вестник на Европейския съюз

               L 330/11

         РЕГЛАМЕНТ ЗА ИЗПЪЛНЕНИЕ (ЕС) № 1300/2011 НА КОМИСИЯТА
   от 9 декември 2011 година
   за вписване на название в регистъра на защитените наименования за произход и защитените географски указания „Magyar szürkemarha hús (ЗГУ)“
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Magyar szürkemarha hús“, подадена от Унгария, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, посоченото название следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 декември 2011 година.

            За Комисията, от името на председателя,

         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 83, 17.3.2011 г., стр. 14.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.1.   Прясно месо (и карантия)

      УНГАРИЯ
      Magyar szürkemarha hús (ЗГУ)


title: Регламент за изпълнение (ЕС) 2015/389 на Комисията от 5 март 2015 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               10.3.2015

               BG

               Официален вестник на Европейския съюз

               L 65/11

         РЕГЛАМЕНТ ЗА ИЗПЪЛНЕНИЕ (ЕС) 2015/389 НА КОМИСИЯТА
   от 5 март 2015 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки (наричана по-нататък „Комбинираната номенклатура“), която се съдържа в приложение I към посочения регламент.

               (2)

               За да се определи съдържанието на масло в продуктите от подпозиции от 2712 90 31 до 2712 90 39 от Комбинираната номенклатура, в част втора, глава 27, допълнителна забележка 4, буква а) от нея се предвижда прилагането на метод, установен в изготвен от Международната организация по стандартизация стандарт (ISO 2908).

               (3)

               Стандартът ISO 2908 бе отменен през 2006 г. от Международната организация по стандартизация и все още не е заменен. Освен това Европейският комитет по стандартизация не е установил европейски стандарт, с който да определи метод, равностоен на метода по стандарта ISO 2908. Затова митническите лаборатории следва да бъдат свободни да прилагат подходящи работни методи, с които да определят съдържанието на масло в продуктите от подпозиции от 2712 90 31 до 2712 90 39 от Комбинираната номенклатура.

               (4)

               Освен това е целесъобразно в част втора, глава 27, допълнителна забележка 4, буква а) от Комбинираната номенклатура ясно да се посочи, че съдържанието на масло трябва да се определя в процент от теглото.

               (5)

               Следователно е целесъобразно част втора, глава 27, допълнителна забележка 4, буква а) от Комбинираната номенклатура да се измени, като се заличи позоваването на отменения международен стандарт и се посочи в какви единици трябва да се изразява съдържанието на масло.

               (6)

               Затова Регламент (ЕИО) № 2658/87 следва да бъде съответно изменен.

               (7)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В част втора, глава 27 от Комбинираната номенклатура, съдържаща се в приложение I към Регламент (ЕИО) № 2658/87, буква а) от допълнителна забележка 4 се заменя със следното:

                  „а)

                  с тегловно съдържание на масло 3,5 % или повече, ако вискозитетът при 100 °C е по-малък от 9 × 10– 6 m2 s– 1 по метода по EN ISO 3104; или“

   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.


title: Регламент за изпълнение (ЕС) 2015/2286 на Комисията от 8 декември 2015 година за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Belokranjska pogača (ХТСХ)]

text:
               9.12.2015

               BG

               Официален вестник на Европейския съюз

               L 323/5

         РЕГЛАМЕНТ ЗА ИЗПЪЛНЕНИЕ (ЕС) 2015/2286 НА КОМИСИЯТА
   от 8 декември 2015 година
   за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Belokranjska pogača (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Словения за одобрение на изменение в спецификацията на храната с традиционно специфичен характер „Belokranjska pogača“, регистрирана по силата на Регламент (ЕС) № 182/2010 на Комисията (2).

               (1)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква б) от същия регламент Комисията публикува заявлението за изменение в Официален вестник на Европейския съюз
                   (3).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Belokranjska pogača“ (ХТСХ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 декември 2015 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  Регламент (ЕС) № 182/2010 на Комисията от 3 март 2010 г. за вписване на название в регистъра на храните с традиционно специфичен характер (Belokranjska pogača (ХТСХ)) (ОВ L 53, 4.3.2010 г., стр. 1).

      (3)  ОВ C 224, 9.7.2015 г., стр. 8.


title: Регламент за изпълнение (ЕС) № 939/2014 на Комисията от 2 септември 2014 година за установяване на удостоверенията, посочени в членове 5 и 14 от Регламент (ЕС) № 606/2013 на Европейския парламент и на Съвета относно взаимното признаване на мерки за осигуряване на защита по граждански дела

text:
               3.9.2014

               BG

               Официален вестник на Европейския съюз

               L 263/10

         РЕГЛАМЕНТ ЗА ИЗПЪЛНЕНИЕ (ЕС) № 939/2014 НА КОМИСИЯТА
   от 2 септември 2014 година
   за установяване на удостоверенията, посочени в членове 5 и 14 от Регламент (ЕС) № 606/2013 на Европейския парламент и на Съвета относно взаимното признаване на мерки за осигуряване на защита по граждански дела
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 606/2013 на Европейския парламент и на Съвета от 12 юни 2013 г. относно взаимното признаване на мерки за осигуряване на защита по граждански дела (1), и по-специално член 19 от него,
   като има предвид, че:

               (1)

               За правилното прилагане на Регламент (ЕС) № 606/2013 следва да бъдат изготвени две удостоверения.

               (2)

               Обединеното кралство и Ирландия са обвързани от Регламент (ЕС) № 606/2013 и следователно са обвързани от настоящия регламент.

               (3)

               Дания не е обвързана нито от Регламент (ЕС) № 606/2013, нито от настоящия регламент.

               (4)

               Мерките, предвидени в настоящия регламент, са в съответствие със становището на Комитета по взаимното признаване на мерки за осигуряване на защита по граждански дела, създаден съгласно Регламент (ЕС) № 606/2013,

         ПРИЕ НАСТОЯЩИЯ РЕГЛАМЕНТ:
   Член 1
   1.   Формулярът, който следва да се използва за заявление за издаване на удостоверение по член 5 от Регламент (ЕС) № 606/2013, е формуляр I, установен в приложение I.
   2.   Формулярът, който следва да се използва за заявление за издаване на удостоверение по член 14 от Регламент (ЕС) № 606/2013, е формуляр II, установен в приложение II.
   Член 2
   Настоящият регламент влиза в сила на 11 януари 2015 г.

      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 2 септември 2014 година.

            За Комисията

            Председател

         José Manuel BARROSO

      (1)  ОВ L 181, 29.6.2013 г., стр. 4.

      ПРИЛОЖЕНИЕ I

      ПРИЛОЖЕНИЕ II